Nurhachius
<s>Nurhachius je rod istiodaktilidskih pterosaura pterodaktiloida iz donjokredske Formacije Jiufotang (barremij-aptij) u Chaoyangu, Liaoning, Kina.</s>

<s>Wang Xiaolin, Alexander Kellner, Zhou Zhonge i Diogenes de Almeida Campos su 2005. dali naziv tom rodu.</s><s>Nomenklaturni tip je Nurhachius ignaciobritoi.</s><s>Naziv roda odnosi se na Nurhaćija, prvog kana dinastije Qing, čija je prvobitna osnova snage obuhvatala regiju u kojoj je fosil pronađen.</s><s>Naziv vrste dat mu je u čast pokojnog brazilskog paleontologa Ignácija Aureliana Machada Brita, pionira u istraživanju pterosaura u svojoj državi.</s>

<s>Opis</s>

<s>Nurhachius je prvi put opisan na osnovu svog holotipa, IVPP V-13288, nepotpune lubanje i skeleta.</s><s>Lubanja je bila izdužena, dužine od 315 milimetara i procijenjene ukupne dužine od 330 milimetara.</s><s>Nazoantorbitalni otvor, veliki otvor na lubanji, relativno je dug i zauzima 58% dužine lubanje.</s><s>Donja vilica duga je 291 milimetar.</s><s>Lubanja je slična onoj Istiodactylusa, koji je živio otprilike u isto vrijeme na području današnje Engleske, naročito u pogledu zbijenih zuba i dugog otvora.</s><s>Međutim, razlikuje se od Istiodactylusa po nekoliko osobina, uključujući znatno nižu lubanju, drukčiju obraznu kost i neznatnu zakrivljenost prema gornjoj margini donje vilice.</s><s>Zubi su zakrivljeni prema nazad, imaju tri korijena i krupni su.</s><s>Ograničeni su na prednji dio čeljusti; u gornjoj vilici nalazi se 28 zuba, a 26 u donjoj, ukupno 54.</s><s>Većina dijelova postkranijalnog skeleta je poznata, sa izuzetkom nekoliko vratnih pršljenova, rebara, repa i dvije najudaljenije falange prsta krila.</s><s>Raspon krila procjenjuje se na 2,4 do 2,5 metara.</s>

<s>Klasifikacija 
Opisivači su istakli nekoliko sličnosti sa skupinom Pteranodontoidea i jednu, izvitoperenu deltopektoralnu krestu ramene kosti, jedinstvenu samo za kladus Istiodactylus + Anhangueridae.</s><s>Kladistička analiza koju su proveli Wang i kolege pokazala je da je Nurhachius bio pripadnik Istiodactylidae.</s><s>Njegovu poziciju bliskog srodnika Istiodactylusa Lü Jun-chang je podržao u jednoj analizi 2008. godine.</s>

<s>Lü je 2008. također sugerirao da je Nurhachius mlađi sinonim za jednog istiodaktilida iz istog ekosistema, Liaoxipterusa.</s><s>Međutim, analiza Marka Wittona iz 2012. pokazala je da ta dva istiodaktilida nisu bila identična i da se, još važnije, nisu nalazili zajedno na filogenetskom stablu.</s><s>Witton je također naglasio da se nisu nalazili zajedni ni u Lüovom istraživanju.</s>

<s>Izvori</s>

<s>Pterodaktiloidi</s>

